1. นโยบายและภาพรวมการประกอบธุรกิจ

ความเป็นมา

บริษัท คริสเตียนีและนีลเส็น (ไทย) จำกัด (มหาชน) (บริษัทฯ) ก่อตั้งขึ้นในปี 2473
ด้วยทุนจดทะเบียนเริ่มต้นจำนวน 600,000 บาท โดยการร่วมทุนระหว่าง บริษัท คริสเตียนี แอนด์
นีลเส็น เอ/เอส ประเทศเดนมาร์ค บริษัท อีสต์เอเซียติ๊ก จำกัด และสำนักงานพระคลังข้างที่
(สำนักงานทรัพย์สินส่วนพระมหากษัตริย์) บริษัทฯ มีการเพิ่มทุนมาอย่างต่อเนื่อง โดย ณ วันที่ 31
ธันวาคม 2556 บริษัทฯ มีทุนจดทะเบียน 1,177,904,204 บาท และทุนชำระแล้วจำนวน
1,002,914,144 บาท โดยมีบริษัท โกลเบ๊กซ์ คอร์ปอเรชั่น จำกัด
ซึ่งเป็นบริษัทที่จดทะเบียนจัดตั้งในประเทศไทยเช่นเดียวกัน เป็นบริษัทใหญ่ถือหุ้นในสัดส่วนร้อยละ
57.419

การประกอบธุรกิจ

บริษัทฯ ดำเนินกิจการรับเหมาก่อสร้างและงานบริหารการก่อสร้างในประเทศ ได้แก่งานวิศวกรรมโยธา งานโครงสร้าง งานก่อสร้างอาคาร ติดตั้งงานระบบ รวมถึงงานที่ต้องใช้ความชำนาญหรือความเชี่ยวชาญเป็นพิเศษ ซึ่งในบางกรณีบริษัทฯ จำเป็นต้องหาพันธมิตรทางธุรกิจการก่อสร้างเพื่อร่วมกันดำเนินการในรูปแบบของกิจการร่วมค้า

ปัจจุบันบริษัทย่อยของบริษัทฯ เป็นบริษัทที่จัดตั้งขึ้นเพื่อทำธุรกิจรับเหมาก่อสร้าง, ลงทุนในหุ้น,
พัฒนาอสังหาริมทรัพย์ โดย ณ วันที่ 31 ธันวาคม 2556 บริษัทฯ มีบริษัทย่อยจำนวน 1 บริษัท
และมีกิจการที่ควบคุมร่วมกัน 1 กิจการ ประกอบด้วย

บริษัทย่อย ประเภทธุรกิจ ทุนชำระแล้ว สัดส่วนการถือหุ้น

(ล้านบาท) ร้อยละ

บจ. ซี เอ็น ที โฮลดิ้งส์ รับเหมาก่อสร้าง 50.00 60

และลงทุนในหุ้น

กิจการที่ควบคุมร่วมกัน

กิจการที่ควบคุมร่วมกัน ประเภทธุรกิจ ทุนชำระแล้ว สัดส่วนการถือหุ้น

(ล้านบาท) ร้อยละ

กิจการร่วมค้า แพน เอเซีย-ซีเอ็นที รับเหมาก่อสร้าง 4.00 45

ตั้งแต่ปี 2550 บริษัทฯ ได้ทำสัญญาร่วมค้ากับบริษัท แพน เอเซีย เอ็นจิเนียริ่ง แอนด์ คอนสตรัคชั่น
(ไทยแลนด์) จำกัด ภายใต้กิจการที่ควบคุมร่วมกันชื่อ แพน เอเซีย-ซีเอ็นที ร่วมค้า
เพื่อก่อสร้างโรงงานปิโตรเคมี เอชเอ็มซี-พีดีเอช (ส่วนงานโยธา) โดยบริษัทฯ
ลงทุนในอัตราร้อยละ 45

ในระหว่างปี 2555 บริษัท ซี เอ็น ที โฮลดิ้งส์ จำกัด ซึ่งเป็นบริษัทย่อยของบริษัทฯ
ได้มีการประชุมวิสามัญผู้ถือหุ้น 3 ครั้งโดยมีมติพิเศษให้ลดทุนจดทะเบียนของบริษัท
จากทุนจดทะเบียนเดิม 2,600 ล้านบาท คงเหลือทุนจดทะเบียน 50 ล้านบาท
โดยการลดจำนวนหุ้นลง 255 ล้านหุ้น มูลค่าหุ้นละ 10 บาท รวมมูลค่าทุนที่ลดลงทั้งสิ้นเป็นจำนวน
2,550 ล้านบาท เพื่อชดเชยขาดทุนสะสมจำนวน 2,493.73 ล้านบาท
และคืนเงินลดทุนให้แก่ผู้ถือหุ้นจำนวน 56.27 ล้านบาท หลังจากลดทุนดังกล่าวแล้วทุนของบริษัท ซี
เอ็น ที โฮลดิ้งส์ จำกัด จะเท่ากับ 50 ล้านบาท (5 ล้านหุ้น มูลค่าหุ้นละ 10 บาท) ทั้งนี้
ภายหลังการลดทุนจดทะเบียนแล้ว บริษัทฯยังคงมีสัดส่วนการถือหุ้นเท่าเดิม

ต่อมาเมื่อวันที่ 7 ธันวาคม 2555 บริษัทฯได้ขายหุ้นสามัญของบริษัท ซี เอ็น ที โฮลดิ้งส์ จำกัด
เป็นจำนวน 1.25 ล้านหุ้น หรือคิดเป็นร้อยละ 25
ของทุนจดทะเบียนของบริษัทดังกล่าวให้แก่บริษัทที่เกี่ยวข้องกันแห่งหนึ่ง ในราคาหุ้นละ 21 บาท
รวมเป็นเงินจำนวนประมาณ 26.25 ล้านบาท
ทำให้สัดส่วนการถือหุ้นของบริษัทฯในบริษัทดังกล่าวลดลงจากร้อยละ 100 เหลือร้อยละ 75

และเมื่อวันที่ 27 พฤศจิกายน 2556 บริษัทฯได้ขายหุ้นสามัญของบริษัท ซี เอ็น ที โฮลดิ้งส์ จำกัด
เป็นจำนวน 0.75 ล้านหุ้น หรือคิดเป็นร้อยละ 15
ของทุนจดทะเบียนของบริษัทดังกล่าวให้แก่บริษัทที่เกี่ยวข้องกันแห่งหนึ่ง ในราคาหุ้นละ 29 บาท
รวมเป็นเงินจำนวน ประมาณ 21.75 ล้านบาท
ทำให้สัดส่วนการถือหุ้นของบริษัทฯในบริษัทดังกล่าวจากร้อยละ 75 เหลือร้อยละ 60

รายได้หลักของบริษัทฯ คือรายได้จากงานก่อสร้างที่บริษัทฯ เป็นผู้ดำเนินการ
โดยได้แสดงรายได้ตามลักษณะการประกอบธุรกิจไว้ดังนี้

รายได้จากการก่อสร้าง ล้านบาท

+-----------------------------------+-------------+----------+---------+
| ชื่อบริษัท                            | ส           | 2556     | %       |
|                                   | ัดส่วนการถือหุ้น |          |         |
|                                   |             |          |         |
|                                   | (ร้อยละ)     |          |         |
+-----------------------------------+-------------+----------+---------+
| บมจ. คริสเตียนีและนีลเส็น (ไทย)        |             | 8,030.13 | 88.79   |
+-----------------------------------+-------------+----------+---------+
| บจ.ซีเอ็นที โฮลดิ้งส์                   | 60.0        | 902.80   | 9.98    |
+-----------------------------------+-------------+----------+---------+
| รายการตัดบัญชีและปรับปรุง              |             | -        | -       |
+-----------------------------------+-------------+----------+---------+
| รวมรายได้จากการก่อสร้าง              |             | 8,932.93 | 98.77   |
+-----------------------------------+-------------+----------+---------+

รายได้อื่น

+-----------------------------------+-------------+----------+---------+
| ชื่อบริษัท                            | ส           | 2556     | %       |
|                                   | ัดส่วนการถือหุ้น |          |         |
|                                   |             |          |         |
|                                   | (ร้อยละ)     |          |         |
+-----------------------------------+-------------+----------+---------+
| บมจ. คริสเตียนีและนีลเส็น (ไทย)        |             | 144.42   | 1.60    |
+-----------------------------------+-------------+----------+---------+
| บจ. ซีเอ็นที โฮลดิ้งส์                  | 60.0        | 0.50     | -       |
+-----------------------------------+-------------+----------+---------+
| รายการตัดบัญชีและปรับปรุง              |             | -34.04   | -0.37   |
+-----------------------------------+-------------+----------+---------+
| รวมรายได้อื่น                        |             | 110.98   | 1.23    |
+-----------------------------------+-------------+----------+---------+
| รวมรายได้ทั้งหมด                     |             | 9,043.91 | 100     |
+-----------------------------------+-------------+----------+---------+

กลุ่มบริษัท มีรายได้ในปีที่ผ่านมาประกอบด้วยรายได้จากการก่อสร้างและรายได้อื่น รายละเอียดรายได้ดูได้จาก งบกำไรขาดทุนสำหรับปีสิ้นสุด วันที่ 31 ธันวาคม 2556 

2. ลักษณะการประกอบธุรกิจ

บริษัท คริสเตียนีและนีลเส็น จำกัด ได้ก่อตั้งขึ้นในประเทศเดนมาร์กเมื่อปี พ.ศ. 2447 จากนั้นในปี
พ.ศ. 2473 จึงมีการก่อตั้ง บริษัท คริสเตียนีและนีลเส็น (สยาม) ขึ้นในประเทศไทย
และนับเป็นผลงานแห่งความสำเร็จของการจัดตั้งบริษัทลูกในประเทศไทยที่ได้เป็นหลักทรัพย์จดทะเบียนในตลาดหลักทรัพย์แห่งประเทศไทยเมื่อปี
พ.ศ. 2534 และด้วยผลประกอบการที่เติบโตอย่างรวดเร็วหลังจากการเข้าสู่ตลาดหลักทรัพย์ฯ
บริษัท คริสเตียนีและนีลเส็น (ไทย) จำกัด (มหาชน) จึงเสนอขอซื้อกิจการของบริษัทแม่
และบริษัทในต่างประเทศทั้งหมด ในเวลาเพียงปีเดียวหลังจากนั้น

ในช่วงหลายทศวรรษที่ผ่านมา บริษัทฯ
ได้รับการยอมรับในด้านนวัตกรรมการออกแบบและคุณภาพของงานโครงการวิศวกรรมโยธาทั้งในประเทศไทยและต่างประเทศทั่วโลก
อาทิเช่น งานวางอุโมงค์ใต้น้ำด้วยวิธี Immersed Tube ครั้งแรกของโลกที่ประเทศเบลเยียม
(พ.ศ. 2480) สนามฟุตบอล Maracana ความจุ 160,000 ที่นั่งในนครริโอ เดอ จาเนโร
ประเทศบราซิล สนามกีฬาเอชียนเกมส์ครั้งที่ 13 เป็นต้น

ปัจจุบัน บริษัทฯ
เป็นบริษัทรับเหมาก่อสร้างชั้นนำของประเทศไทยที่ให้บริการอย่างครอบคลุมในด้านงานก่อสร้าง
รวมถึงการออกแบบพร้อมก่อสร้างสำหรับงานอาคารและโครงการวิศวกรรมโยธาต่างๆ
งานออกแบบพร้อมประกอบและติดตั้งโครงสร้างเหล็ก
ตลอดจนงานติดตั้งระบบเครื่องกลและระบบไฟฟ้า

บริษัทฯ
ดำเนินกิจการโดยการรับงานโครงการก่อสร้างทั้งในภาครัฐและภาคธุรกิจเอกชนในงานประเภทต่างๆ
ได้แก่

ประเภทกิจการและลักษณะการประกอบธุรกิจ

บริษัทประกอบธุรกิจให้บริการรับเหมางานก่อสร้างทั่วไป, งานออกแบบพร้อมก่อสร้าง
รวมถึงการออกแบบ จัดหา และรับเหมาติดตั้งงานระบบวิศวกรรมอย่างครบวงจร
ทั้งภาครัฐและภาคธุรกิจเอกชน โดยมีรายละเอียดของประเภทงานและการดำเนินงาน ดังนี้

  งานอาคาร: ห้างสรรพสินค้า ห้างค้าปลีก-ค้าส่ง ศูนย์กระจายสินค้า อาคารเรียน โรงพยาบาล
  อาคารสำนักงาน โรงแรม คอนโดมิเนียม งานปรับปรุงและอนุรักษ์อาคาร
  ตลอดจนอาคารเพื่อธุรกิจต่างๆ และอาคารทั่วไป

  งานอุตสาหกรรม: โรงงานอุตสาหกรรมการผลิตและคลังสินค้า

  งานสาธารณูปโภค: ระบบขนส่งมวลชน ถนน ทางหลวง สะพาน สนามกีฬา อุโมงค์ส่งน้ำ
  อุโมงค์รับน้ำเสีย งานวางท่อก๊าซ งานป้องกันน้ำท่วม โรงบำบัดน้ำเสีย และสถานที่ฝังกลบขยะ
  เป็นต้น

ในปัจจุบันบริษัทฯ บริษัทย่อยและกิจการที่ควบคุมร่วมกัน
ดำเนินการรับเหมาก่อสร้างโครงการสาธารณูปโภคพื้นฐาน โครงการวิศวกรรมโยธาและโครงสร้าง
โดยมีธุรกิจในประเทศไทยเท่านั้น
รายได้ที่ผ่านมาแบ่งตามประเภทของผู้ว่าจ้างและประเภทของงานก่อสร้าง ประกอบด้วย

รายได้จากงานก่อสร้างในช่วง 3 ปีที่ผ่านมาจำแนกตามผู้ว่าจ้าง

ผู้ว่าจ้าง 2013 2012 2011

ภาคเอกชน 83.1% 87.1% 75.5%

ภาครัฐ 16.9% 12.9% 24.4%

แบ่งเป็นประเภทของงานดังต่อไปนี้

(หน่วย – ล้านบาท)

  -------------------- ------------ ------- ------------ ------- ------------ -------
  ประเภทงานก่อสร้าง      ปี 2556               ปี 2555               ปี 2554       

                       มูลค่างานในปี   สัดส่วน   มูลค่างานในปี   สัดส่วน   มูลค่างานในปี   สัดส่วน

  งานระบบขนส่งมวลชน     256          3%      -            -       -            -

  โรงงานอุตสาหกรรม      1,246        14%     2,862        39%     1,035        21%

  ปิโตรเคมีและพลังงาน     549          6%      -            -       -            -

  อาคารทั่วไป            3,423        38%     2,486        34%     2,093        44%

  อาคารเพื่อการพาณิชย์     3,020        33%     1,273        17%     1,614        34%

  โรงแรม/ที่พักอาศัย       541          6%      8            1%      -            -

  งานวิศวกรรมโยธา/ถนน   92           1%      692          9%      33           1%

  มูลค่ารวม              9,127                7,321                4,775        
  -------------------- ------------ ------- ------------ ------- ------------ -------

กลุ่มธุรกิจรับเหมาก่อสร้างและบริหารงานก่อสร้าง

การดำเนินงานของบริษัท

บริษัทฯ ดำเนินธุรกิจรับเหมาก่อสร้างเป็นธุรกิจหลัก โดยจะรับงานก่อสร้างทั้งจากหน่วยงานราชการ
หน่วยงานรัฐวิสาหกิจและภาคเอกชน สามารถแบ่งได้เป็น 2 ลักษณะ คือ

ผู้รับเหมาโดยตรง (Main Contractor)

บริษัทฯ จะรับงานก่อสร้างโดยการรับจ้างจากเจ้าของโครงการโดยตรง ซึ่งบริษัทฯ
จะดำเนินการเสนองานในนามบริษัทฯ
และในกรณีเป็นงานโครงการขนาดใหญ่ที่ต้องมีบริษัทผู้เชี่ยวชาญ บริษัทฯ
จะเสนองานร่วมกับบริษัทที่มีความชำนาญตามข้อกำหนดของเจ้าของโครงการ
ซึ่งการรับงานในลักษะนี้ บริษัทฯ จะมีการจ้างผู้รับเหมาช่วงเข้ามาร่วมดำเนินงานบางส่วน

กิจการร่วมค้า (Joint Venture)/กิจการร่วมทุน (Consortium)/ผู้รับเหมาช่วง
(Sub-contractor)

ในส่วนของงานก่อสร้างที่เป็นงานขนาดใหญ่และมีความสลับซับซ้อนในการดำเนินงาน
ที่จำเป็นต้องหาผู้ดำเนินการก่อสร้างที่มีความสามารถและประสบการณ์ในหลายด้าน
ซึ่งวิธีการรับงานประเภทนี้จะใช้วิธีการประมูล การประกวดราคา และการเจรจาต่อรอง บริษัทฯ
จะพิจารณาการเข้ารับงานในลักษณะต่างกัน เช่น (1) กิจการร่วมค้า (Joint Venture)
ซึ่งเป็นการร่วมทุนในโครงการก่อสร้างที่ไม่สามารถแบ่งชิ้นงาน
หรือปริมาณงานของผู้ร่วมทุนแต่ละรายได้
โดยผู้ร่วมทุนแต่ละรายมีความรับผิดชอบในกำไรหรือขาดทุนตามสัดส่วนที่ตกลงกันไว้ร่วมกัน (2)
กิจการร่วมทุนแบบ คอนซอร์เตียม (Consortium)
ซึ่งเป็นการร่วมทุนในโครงการก่อสร้างที่สามารถแบ่งชิ้นงานและปริมาณงานของแต่ละรายจากกันได้
โดยผู้ร่วมทุนแต่ละรายมีความรับผิดชอบในกำไรหรือขาดทุนโดยอิสระจากกัน (3)
การพิจารณารับเหมาช่วง (Sub-contractor) ในงานก่อสร้างที่บริษัทฯ
มีประสบการณ์ความเชี่ยวชาญ รับงานโดยตรงจากผู้รับเหมาอื่นที่ได้รับงานจากเจ้าของโครงการ

ขั้นตอนการดำเนินการก่อสร้าง

เมื่อบริษัทฯ ได้รับหนังสือแสดงเจตจำนง หรือลงนามในสัญญาก่อสร้างเพื่อรับงานแล้ว บริษัทฯ
จะจัดให้มีการประชุมระหว่างฝ่ายประเมินราคากับฝ่ายก่อสร้าง
เพื่อประสานงานและหารือในรายละเอียดของการประเมินราคาและแผนงานของโครงการ
ทั้งนี้เพื่อให้งานก่อสร้างดำเนินไปด้วยดีและสามารถส่งมอบให้ลูกค้าได้ภายในเวลาและงบประมาณที่กำหนด

บริษัทฯ จะแต่งตั้งผู้จัดการโครงการ ให้ทำหน้าที่แทนบริษัทฯ ประจำหน่วยงานก่อสร้าง
ซี่งมีหน้าที่และความรับผิดชอบดังนี้

1.  จัดทำแผนงานก่อสร้างหลักและงบประมาณค่าก่อสร้าง

2.  วางแผนงานย่อยให้สอดคล้องกับแผนงานก่อสร้างหลัก จัดทำผังบุคลากรและแรงงาน
    จัดทำบัญชีวัสดุและเครื่องมือ

3.  หารือร่วมกับเจ้าของงานหรือตัวแทน
    เพื่อกำหนดการประชุมสำหรับติดตามความก้าวหน้าของงานและร่วมแก้ไขปัญหา
    เพื่อให้สามารถส่งมอบงานได้ตามกำหนด

4.  จัดทำเอกสารเบิกเงินค่างวดงาน พร้อมติดตามการชำระเงินจากผู้ว่าจ้าง

5.  รวบรวมหลักฐานการแก้ไขแบบและงานก่อสร้างเพิ่มเติม
    เพื่อขอเพิ่มค่างานหรือขอขยายเวลาก่อสร้าง
    อันเนื่องมาจากการแก้ไขแบบหรือการล่าช้าจากบุคคลอื่น
    ที่จะส่งผลให้งานไม่สามารถแล้วเสร็จตามสัญญา

6.  ควบคุมและตรวจสอบงานก่อสร้างให้เป็นไปตามแผนงานและแบบกำหนด
    พร้อมตรวจสอบความเรียบร้อยของงานก่อนส่งมอบงานให้เจ้าของโครงการ

กลยุทธ์ทางการตลาดและการแข่งขัน

-   ตลอดระยะเวลาอันยาวนานที่คริสเตียนีและนีลเส็น
    ได้ทำการก่อสร้างทั้งในภาครัฐและเอกชนมาแล้วหลายโครงการในกว่า 70 ประเทศทั่วโลก
    รวมถึงประเทศไทยที่บริษัทฯ ได้ก่อตั้งมานานกว่า 83 ปี
    ซึ่งนับเป็นบริษัทที่อยู่คู่กับประเทศไทยมานับแต่เริ่มการพัฒนาประเทศ ทำให้บริษัทฯ
    มีชื่อเสียงเป็นที่รู้จัก ตลอดระยะเวลาที่ผ่านมาบริษัทฯ ไม่เคยผิดภาระผูกพันที่ได้ให้ไว้กับลูกค้า

-   บริษัทฯ ได้มีการกำหนดนโยบายคุณภาพตามมาตรฐาน ISO
    เพื่อให้หน่วยงานก่อสร้างทุกโครงการรวมถึงสำนักงานให้ใช้เป็นหลักในการดำเนินงานให้บรรลุข้อกำหนดต่างๆ
    ตามความต้องการของลูกค้าโดยเน้นถึงประสิทธิภาพ คุณภาพและความปลอดภัย
    รวมถึงการดำเนินงานให้แล้วเสร็จตามแผนงานก่อสร้างและงบประมาณ

-   บุคลากรที่มีคุณภาพ ผู้บริหารระดับสูงของบริษัทฯ เป็นผู้ที่อยู่ในธุรกิจรับเหมาก่อสร้างมานาน
    มีประสบการณ์ในการบริหารโครงการที่มีความหลากหลาย
    ทั้งในเรื่องของความยากง่ายและขนาดของโครงการที่แตกต่างกันไป อีกทั้งบริษัทฯ
    มีนโยบายที่ชัดเจนในการพัฒนาเสริมสร้างทักษะให้กับพนักงานอย่างต่อเนื่องเพื่อให้ได้รับความรู้ใหม่ในงานอยู่เสมอ

ลักษณะลูกค้าและกลุ่มเป้าหมาย

ลูกค้าของบริษัทฯ จะประกอบด้วยหน่วยงานรัฐบาล สถาบันการศึกษา และบริษัทเอกชน
โดยมีสัดส่วนของบริษัทเอกชนในหลากหลายภาคอุตสาหกรรม อาทิเช่น
อุตสาหกรรมการเกษตรและอาหาร, อุตสาหกรรมอิเล็กทรอนิกส์, ปิโตรเคมีคัล, พลังงาน,
การท่องเที่ยว, ธุรกิจการค้าสมัยใหม่ เป็นต้น นอกจากนี้ บริษัทฯ
ยังคงสร้างความสัมพันธ์อย่างต่อเนื่องกับกลุ่มลูกค้า
เพื่อโอกาสในการดำเนินการปรับปรุงหรือขยายการก่อสร้างในอนาคตของลูกค้ากลุ่มนี้

จากนโยบายของภาครัฐในการลงทุน เพื่อเร่งพัฒนาระบบขนส่งมวลชนทั่วประเทศ,
โครงการก่อสร้างการขนส่งระบบราง, สนามบิน
อีกทั้งโครงการก่อสร้างระบบสาธารณูปโภคพื้นฐานต่างๆ ที่รออนุมัติอยู่ ทำให้บริษัทฯ
คาดการณ์ได้ว่าจะมีสัดส่วนงานก่อสร้างในภาครัฐเพิ่มขึ้น

นโยบายการเสนอราคาของบริษัทฯ

การคำนวณราคาเพื่อประมูลรับเหมาโครงการ มีกำหนดรูปแบบหลัก ๆ ได้ดังนี้

1. ระบบราคาคงที่ (FIXED PRICE SYSTEM) เป็นสัญญาเหมาจ่าย (LUMP SUM FIXED PRICE
CONTRACT)

ภายใต้ระบบนี้บริษัทรับเหมาจะกำหนดราคาคงที่ขึ้นมาโดยบริษัทฯจะรับผิดชอบถ้ามีการเปลี่ยนแปลงในต้นทุนค่าใช้จ่าย
อย่างไรก็ตาม ในสัญญาก่อสร้างส่วนใหญ่ของภาครัฐบาล
จะกำหนดปัจจัยต้นทุนที่สามารถปรับได้ถ้ามีการเปลี่ยนแปลง เช่นค่าเงินเฟ้อ และปัจจัยต้นทุนอื่นๆ
ที่กำหนดโดยผู้ว่าจ้าง นอกจากนั้น
ผู้ว่าจ้างจะต้องรับผิดชอบในกรณีที่มีค่าใช้จ่ายเพิ่มขึ้นจากการเปลี่ยนแปลงแบบ หรือโครงสร้างต่างๆ

2. ระบบราคาต่อหน่วย (UNIT PRICE) เป็นสัญญาวัดจ่าย (REMEASUREMENT CONTRACT)

บริษัทผู้ประมูลจะเสนอราคาวัสดุและค่าแรงงานในรูปต่อหน่วยซึ่งจะได้มีการชำระตามปริมาณที่เกิดจริงตามราคาต่อหน่วยที่เสนอ
ซึ่งในสัญญาจะมีการกำหนดปัจจัยต้นทุนที่สามารถปรับได้เช่นเดียวกับระบบราคาคงที่

  ทั้งนี้การเสนอราคาจะเป็นวิธีใดขึ้นอยู่กับการกำหนดของผู้ว่าจ้าง บริษัทฯ
  มีการคิดราคาโดยถือหลักต้นทุนบวกอัตรากำไรมาตรฐานขั้นต้น โดยอัตรากำไรขึ้นอยู่กับปัจจัยต่างๆ
  เช่น การแข่งขัน ความซับซ้อนของงาน และภาวะความขาดแคลนแรงงานและวัสดุก่อสร้าง
  เป็นต้น

ขั้นตอนการดำเนินงาน

ผู้บริหารระดับอาวุโสของบริษัทฯ รวมถึงฝ่ายพัฒนาธุรกิจ มีหน้าที่ที่จะต้องติดตามข่าวสาร
รับการติดต่อจากลูกค้าที่ติดต่อเข้ามาเอง ติดตามข้อมูลจากแหล่งข่าวของโครงการต่างๆ
ทั้งในภาครัฐและเอกชน ติดตามข่าวสารจากบริษัทที่ปรึกษาต่างๆ
ติดต่อเข้าพบเจ้าของโครงการและที่ปรึกษาโครงการ จากแหล่งข่าวเหล่านี้ทำให้บริษัทฯ
ได้รับงานก่อสร้างเข้ามาสม่ำเสมอ

วิธีการตกลงว่าจ้างงานก่อสร้าง โดยปกติมี 3 วิธี คือ

1. การประกวดราคา

  ส่วนใหญ่จะเป็นงานโครงการของรัฐ มีการประกาศในสื่อสิ่งพิมพ์
  ตามสถานที่ราชการหรือองค์กรนั้นๆ และในเว็บไซต์ระบบจัดซื้อจัดจ้างภาครัฐ เมื่อบริษัทฯ
  ตัดสินใจเข้าร่วมประกวดราคาแล้ว มีขั้นตอนต่อไปนี้

  1.1 การซื้อเอกสารประกวดราคา

  1.2 การเตรียมงานประกวดราคาแยกออกเป็น 3 ส่วน คือ

1.2.1 การเตรียมการเชิงพาณิชย์ ได้แก่
เตรียมเอกสารรายละเอียดตามกฎหมายเอกสารทางด้านการเงินและประวัติของบริษัทฯ
พิจารณาความต้องการของสัญญา เช่น การประกันภัยต่างๆ
เงื่อนไขการเบิกจ่ายเงินและศึกษารายละเอียดเฉพาะของสัญญา
ติดต่อธนาคารเพื่อทำหนังสือค้ำประกันซองเสนอราคา

  1.2.2 การเตรียมการด้านประเมินราคา ได้แก่ ตรวจดูสถานที่ก่อสร้าง การหาปริมาณงาน
  สอบราคาวัสดุก่อสร้าง สอบราคาจากผู้รับเหมาช่วงกรณีที่เป็นความชำนาญเฉพาะทาง

3.  การเตรียมแผนงานก่อสร้าง ได้แก่ การกำหนดวิธีการก่อสร้าง การจัดหาเครื่องมือ เครื่องใช้
    โดยการจัดซื้อหรือเช่าเป็นพิเศษ พิจารณาถึงบุคลากรให้สอดคล้องกับลักษณะของงาน

  1.3
  ทำการประมาณราคาและค่าใช้จ่ายทั้งหมดตามรายละเอียดและวิธีที่กำหนดไว้ในเอกสารประกวดราคา
  ยื่นประมูลตามวัน เวลา และสถานที่ที่ระบุไว้

2. การเสนอราคาโดยได้รับเชิญ

งานในลักษณะนี้มีที่มาจากผู้ออกแบบและที่ปรึกษางานก่อสร้าง
เสนอแนะผู้รับเหมาตรงกับลักษณะงานและที่มีผลงานที่น่าเชื่อถือให้แก่เจ้าของโครงการ
เพื่อพิจารณาถึงความสามารถในการดำเนินการก่อสร้าง
และออกหนังสือเชิญให้เข้าร่วมประกวดราคา

3. การตกลงราคาโดยตรง

ในบางครั้ง เจ้าของโครงการมีความเชื่อถือในชื่อเสียงและผลงานของบริษัทฯ จึงให้บริษัทฯ
เสนอราคาโดยเปรียบเทียบกับประมาณการของเจ้าของโครงการ บริษัทฯ
จะยื่นเสนอราคาตามประมาณการที่เจ้าของโครงการหรือผู้ออกแบบกำหนดไว้
อาจมีการต่อรองราคากันด้วยหลักเกณฑ์ที่ทุกฝ่ายพอใจ งานในลักษณะนี้นอกจากบริษัทฯ
จะตกลงราคาโดยใช้แบบที่เจ้าของโครงการจ้างผู้ออกแบบคนอื่นแล้ว บริษัทฯ
ยังรับเป็นทั้งผู้ออกแบบและก่อสร้างด้วย (Design and Build)

การตัดสินใจและการต่อรองราคา

ก่อนการว่าจ้างจะเกิดขึ้น จะมีการเสนอราคาในการประกวดราคา หรือดำเนินการต่อรองราคา
เจ้าของโครงการจะเลือกผู้รับเหมาซึ่งยื่นเสนอโดยถูกต้องตามเงื่อนไขและในราคาที่อยู่ในเกณฑ์ที่เหมาะสมสำหรับโครงการ
ในบางกรณีเจ้าของโครงการอาจขอให้ผู้ยื่นประมูลชี้แจงข้อมูลเพิ่มเติมก่อนตัดสินใจเลือกผู้รับเหมา
หากบริษัทฯ ได้รับเลือกทางเจ้าของโครงการก็จะแจ้งให้บริษัทฯ ทราบเป็นลายลักษณ์อักษรต่อไป

การจัดจำหน่ายและช่องทางการจัดจำหน่าย

บริษัทฯ เป็นผู้รับเหมาก่อสร้างที่มีชื่อเสียงในระดับแนวหน้าในกลุ่มอุตสาหกรรมการก่อสร้าง
อีกทั้งเป็นบริษัทในตลาดหลักทรัพย์แห่งประเทศไทย มีความแข็งแกร่งในหลายๆ ด้าน
มีแหล่งข้อมูลทางการตลาดดังนี้

1. ลูกค้าเดิม ลูกค้าปัจจุบันที่บริษัทฯ ติดต่อโดยตรง

2. การเชิญโดยเฉพาะเจาะจงให้เข้าร่วมประมูลงานจากผู้ว่าจ้าง

3. จากสื่อต่าง ๆ ที่โฆษณาโดยทั่ว ๆ ไป

4. จากวิธีอื่น ๆ เช่น จากผู้ถือหุ้น ที่ปรึกษาโครงการและพันธมิตรทางธุรกิจ

บริษัทฯ
สนใจโครงการใดก็จะซื้อซองประกวดราคาและมอบหมายให้แผนกประมาณราคาเป็นผู้คิดต้นทุนทั้งหมดของโครงการตามแบบก่อสร้างที่ได้มาอย่างละเอียดถี่ถ้วน
พร้อมทำการตรวจทานอีกครั้งว่า ปริมาณ ราคา และเงื่อนไขต่างๆ ของลูกค้า
ได้รวมอยู่ครบในใบสรุปราคา
จากนั้นส่งต่อให้ผู้บริหารที่รับผิดชอบตรวจทานอีกครั้งก่อนบวกกำไรและภาษีที่เกี่ยวข้องเพื่อกำหนดราคาเข้าร่วมประมูล
และเมื่อชนะการประมูล บริษัทฯ จะได้รับ Letter of Award จากผู้ว่าจ้าง
จากนั้นแผนกประมาณราคาจะส่งประมาณการต้นทุนและแบบก่อสร้างให้ฝ่ายก่อสร้างรับไปดำเนินการต่อ

สถานภาพของบริษัทในอุตสาหกรรมก่อสร้าง

โดยทั่วไปในการเข้าร่วมประมูลงานก่อสร้างกับหน่วยงานภาครัฐหรือรัฐวิสาหกิจ
ผู้เข้าร่วมประมูลงานจำเป็นต้องผ่านขั้นตอนในการขึ้นทะเบียนเป็นผู้รับเหมาเพื่อให้สามารถเข้าร่วมประมูลโครงการต่างๆ
ได้ โดยการขึ้นทะเบียนผู้รับเหมาดังกล่าว จะมีการจัดระดับความสามารถของผู้รับเหมาแต่ละรายไว้
เพื่อกำหนดขนาดของโครงการที่ผู้รับเหมาแต่ละรายจะสามารถเข้าร่วมประมูลโครงการต่างๆ ได้
ซึ่งเกณฑ์การจัดลำดับชั้นของการขึ้นบัญชีเป็นผู้มีคุณสมบัติเบื้องต้นในการรับจ้างหน่วยงานรัฐจะมีการพิจารณาถึงคุณสมบัติในประเด็นหลัก
คือ ประสบการณ์และผลงาน ฐานะทางการเงิน
จำนวนและคุณสมบัติของบุคลากรและเครื่องมือเครื่องจักรที่ใช้ในงานก่อสร้าง ซึ่งโดยทั่วไป
หน่วยงานรัฐจะมีการจัดแบ่งลำดับชั้น
โดยแต่ละชั้นจะได้รับสิทธิในการเสนอราคารับงานก่อสร้างในมูลค่าที่ต่างกันไป ซึ่งปัจจุบันบริษัทฯ
ได้ทำการขึ้นทะเบียนไว้กับหลายหน่วยงาน
และได้รับการจัดชั้นเป็นผู้รับเหมาชั้นพิเศษและผู้รับเหมาชั้น 1
ซึ่งมีสิทธิเข้าเสนอราคารับงานได้ทุกโครงการ ทำให้บริษัทฯ
ไม่มีข้อจำกัดในการเข้าร่วมประมูลโครงการก่อสร้างต่างๆ ส่วนในงานภาคเอกชน บริษัทฯ
มีคุณสมบัติและผลงานที่ทุกหน่วยงานในภาคเอกชนยอมรับและพิจารณาให้เข้าร่วมประมูลได้เกือบทุกโอกาส

ภาวะอุตสาหกรรมและการแข่งขัน

ในรอบปี 2556 เศรษฐกิจไทยเติบโตต่ำกว่าประมาณการเดิม
อันเนื่องมาจากการส่งออกที่ไม่ได้ตามเป้าหมาย
การลงทุนและการบริโภคชะลอตัวลงในบางอุตสาหกรรม รวมถึงการเบิกจ่ายงบประมาณภาครัฐ
ต่ำกว่าเป้าหมาย
นอกจากนี้ยังเป็นที่คาดการณ์ว่าสถานการ์ณความไม่สงบทางการเมืองที่เกิดขึ้นในช่วงปลายปีจะส่งผลกระทบทางลบต่อธุรกิจรับเหมาก่อสร้างไปจนถึงในช่วงไตรมาส
1 หรือ 2 ของปี 2557 หรืออาจยาวนานกว่านั้น สถานการ์ณทางการเมืองดังกล่าว
ส่งผลให้โครงการสาธารณูปโภคโดยงบประมาณของรัฐต้องหยุดชะงัก
รวมถึงภาวะเศรษฐกิจในประเทศโดยรวม อย่างไรก็ตาม
อุตสาหกรรมก่อสร้างยังคงมีความสำคัญอย่างยิ่งต่อการพัฒนาประเทศอย่างต่อเนื่อง
แม้สัดส่วนมูลค่าอุตสาหกรรมก่อสร้าง (GDP in Construction Sector)
ต่อผลิตภัณฑ์มวลรวมประเทศ (GDP) จะเฉลี่ยต่ำลง

เหตุที่เกิดขึ้นดังกล่าวอาจมีผลให้มูลค่าตลาดของงานก่อสร้างหดตัวลงอย่างน้อยในช่วงระยะเวลาหนึ่ง
ซึ่งจะทำให้เกิดการแข่งขันในการประมูลงานสูงขึ้น ส่งผลให้อัตรากำไรจากงานที่ประมูลได้ต่ำลง
ทั้งนี้ บริษัทฯ
จะพิจารณาทบทวนอัตรากำไรในการประมูลงานอย่างสม่ำเสมอและดำเนินนโยบายในการลดต้นทุนการก่อสร้างและเพิ่มผลิตภาพแรงงานเพื่อเพิ่มขีดความสามารถในการแข่งขัน

ภาวะขาดแคลนแรงงานในภาคอุตสาหกรรมก่อสร้าง ความผันผวนของอัตราแลกเปลี่ยน
เงินบาทอ่อนค่าลง ค่าจ้างแรงงานและค่าครองชีพที่สูงขึ้น ส่งผลให้ต้นทุนการก่อสร้างสูงขึ้นไปด้วย
ถึงแม้เศรษฐกิจโลกจะเริ่มฟื้นตัว ทั้งสหภาพยุโรป สหรัฐอเมริกา ที่ดีขึ้น และจีนอยู่ในอัตราทรงตัว
แต่ก็ยังไม่ส่งผลมาถึงอุตสาหกรรมก่อสร้าง

อย่างไรก็ตาม ในส่วนของบริษัทฯ ยังคงเน้นนโยบายในการคัดเลือกงานที่จะเข้าร่วมประมูล
โดยเน้นไปที่กลุ่มธุรกิจเฉพาะที่ยังมีศักยภาพที่จะเติบโตได้ต่อเนื่อง อาทิเช่น ธุรกิจค้าปลีก
ค้าส่งสมัยใหม่ ธุรกิจโรงงานอุตสาหกรรม ธุรกิจพลังงาน เป็นหลัก
ซึ่งต้องอาศัยความพร้อมในด้านความรวดเร็วในการก่อสร้างและการเปิดใช้งานได้ทันตามต้องการหรือเร็วกว่ากำหนดการ
บริษัทฯ มีทีมงานที่มีความพร้อมด้านบุคลากรที่จะดำเนินการด้วยประสบการณ์ ความรู้ความสามารถ
และความเชี่ยวชาญของบุคลากร

คู่แข่งขันในธุรกิจรับเหมาก่อสร้าง

บริษัทฯ เป็นหนึ่งในบริษัทรับเหมาก่อสร้างชั้นนำของประเทศ
ที่จดทะเบียนในตลาดหลักทรัพย์แห่งประเทศไทย มีความพร้อมในด้านบุคลากร
เครื่องมือ/เครื่องจักรและประสบการณ์การทำงานทุกประเภทของทุกภาคอุตสาหกรรม

บริษัทฯ เน้นการประมูลและรับงานที่มีการแข่งขันน้อยราย
เนื่องจากข้อจำกัดของงานซึ่งผู้รับเหมาน้อยรายที่จะมีศักยภาพและความพร้อมในงานด้านนี้ อาทิเช่น

งานสาธารณูปโภคขั้นพื้นฐานของรัฐบาล
ซึ่งมีข้อจำกัดที่จะต้องขึ้นทะเบียนเป็นผู้รับเหมาชั้นพิเศษกับกรมทางหลวง เป็นผู้รับเหมาชั้นหนึ่งกับ
กรมชลประทาน,กรมทางหลวงชนบท,หรือกรุงเทพมหานคร
และสามารถรับงานได้ทุกขนาดไม่จำกัดวงเงิน หรือโครงการก่อสร้างระบบขนส่งมวลชนระบบราง
ซึ่งบริษัทฯได้เจรจากับพันธมิตรธุรกิจทั้งในประเทศและต่างประเทศเพื่อเตรียมเข้าร่วมประมูล

อุตสาหกรรมด้านพลังงานและน้ำมัน บริษัทฯ เป็นหนึ่งในไม่กี่บริษัทที่ประมูลงานด้าน
ปิโตรเคมี และก๊าซธรรมชาติ ซึ่งเป็นโครงการขนาดใหญ่ ใช้เวลาในการก่อสร้างนาน
และมีพันธมิตรซึ่งเป็นบริษัทข้ามชาติที่มีประสบการณ์พิเศษเฉพาะทางและเทคโนโลยีที่ทันสมัย
มีมาตรฐานความปลอดภัยสูง ซึ่งที่ผ่านมาบริษัทฯได้ดำเนินการก่อสร้างในหลายโครงการให้กับกลุ่ม
ปตท (มหาชน)

ภาคธุรกิจการก่อสร้างกับเอกชน บริษัทฯ มีทีมงานที่เชี่ยวชาญการก่อสร้างอาคารต่างๆ
ที่ต้องการคุณภาพที่ดีและเสร็จงานอย่างรวดเร็ว เช่น โรงแรม ห้างสรรพสินค้าขนาดใหญ่
รวมไปถึงธุรกิจค้าส่ง ค้าปลีก แบบสมัยใหม่ ทั้งศูนย์จำหน่ายและศูนย์กระจายสินค้า

ภาคธุรกิจการก่อสร้างทางด้านการศึกษา และ โรงพยาบาล บริษัทฯ
มีทีมงานที่เป็นที่ยอมรับในมาตรฐานฝีมือในด้านการก่อสร้างในส่วนของสถานศึกษา และ โรงพยาบาล
และอื่นๆ

งานที่ยังไม่ได้ส่งมอบ ณ วันที่ 30 ธันวาคม 2556

  บริษัทฯ ได้รับชนะการประมูลงานโครงการใหม่ในปี พ.ศ. 2556 ทั้งสิ้นมูลค่า 10,285 ล้านบาท
  (ไม่รวมภาษีมูลค่าเพิ่ม) โดยจำแนกตามประเภทของงานดังนี้

มูลค่า %

งานอาคาร 7,881.3 76.6%

งานอุตสาหกรรม 1,960.7 19.1%

งานสาธารณูปโภค 443.2 4.3%

รวม 10,285.2 ล้านบาท

โครงการดังกล่าวจะทยอยแล้วเสร็จในระหว่างปี พ.ศ. 2556 ถึง พ.ศ. 2559 ดังนี้

  ปีที่แล้วเสร็จ มูลค่า %

  2556 2,228.8 21.7%

  2557 3,734.4 36.3%

  2558 3,444.6 33.5%

  2559 877.4 8.5%

  รวม 10,285.2 ล้านบาท

ทั้งนี้ งานที่ยังไม่ได้ส่งมอบ ณ วันที่ 30 ธันวาคม 2556 โดยมีโครงการที่มีมูลค่าเกินร้อยละ 10
ของรายได้รวมตามงบการเงิน มีดังต่อไปนี้

+------------------+----------------+----------+-------------+--------+
| ชื่อโครงการ        | ประเภท         | มูลค      | ปีที่คาดว่า     | ดำเนิน  |
|                  |                | ่าโครงการ |             | การโดย |
|                  |                |          | จะแล้วเสร็จ   |        |
|                  |                | (ล้านบาท) |             |        |
+------------------+----------------+----------+-------------+--------+
| มหิดลสิทธาคาร      | ง              | 1,065.70 | 2556        | บริษัทฯ  |
|                  | านโยธาและอาคาร |          |             |        |
| มหาวิทยาลัยมหิดล    |                |          |             |        |
+------------------+----------------+----------+-------------+--------+
| ศูนย์ความเป็นเลิศฯ   | ง              | 1,795.5  | 2557        | บริษัทฯ  |
|                  | านโยธาและอาคาร |          |             |        |
| โ                |                |          |             |        |
| รงพยาบาลจุฬาลงกรณ์ |                |          |             |        |
+------------------+----------------+----------+-------------+--------+
| โรงงานยาสูบแห่งใหม่ | ง              | 1,636.7  | 2557        | บริษัทฯ  |
|                  | านโยธาและอาคาร |          |             |        |
+------------------+----------------+----------+-------------+--------+
| เอส ซี จี          | ง              | 2,053.8  | 2557        | บริษัทฯ  |
| อาคารสำนักงาน     | านโยธาและอาคาร |          |             |        |
|                  |                |          |             |        |
| ใหญ่ แห่งใหม่       |                |          |             |        |
+------------------+----------------+----------+-------------+--------+
| ไอ อาร์ พี ซี       | ง              | 1,308.0  | 2558        | บริษัทฯ  |
|                  | านโยธาและอาคาร |          |             |        |
+------------------+----------------+----------+-------------+--------+
| โรงแรม อาวานี่     | ง              | 1,987.0  | 2558        | บริษัทฯ  |
|                  | านโยธาและอาคาร |          |             |        |
+------------------+----------------+----------+-------------+--------+
|                  |                |          |             |        |
+------------------+----------------+----------+-------------+--------+

วัตถุดิบและผู้จำหน่ายวัตถุดิบ

วัตถุดิบที่ใช้ในการก่อสร้างส่วนใหญ่ได้แก่ ปูนซิเมนต์ เหล็ก ทราย ไม้ เป็นต้น บริษัทฯ
จัดซื้อวัสดุเหล่านี้ภายในประเทศทั้งหมด โดยที่บริษัทฯ
มีความสัมพันธ์ที่ดีกับผู้ผลิตวัสดุก่อสร้างรายใหญ่มาเป็นเวลานาน
มีการติดต่อโดยตรงกับผู้ผลิตรายใหญ่ในแต่ละกลุ่มวัสดุหลัก บริษัทฯ ไม่ได้มีการพึ่งพิงผู้จัดจำหน่าย
หรือผู้ผลิตรายใดรายหนึ่งเป็นการผูกขาด และจากการที่เป็นคู่ค้ากับบริษัทเหล่านี้มาเป็นเวลานาน
และบริษัทฯ ได้ปฏิบัติตามเงื่อนไขการค้าทุกประการ ทำให้บริษัทฯ ได้รับความช่วยเหลือเป็นอย่างดี

วัสดุก่อสร้างที่ใช้ในการก่อสร้างโดยทั่วไปจะอยู่ในอัตราส่วนที่ถัวเฉลี่ยกันไป ดังนั้น
จึงไม่มีวัสดุก่อสร้างชนิดใดชนิดหนึ่งที่มีต้นทุนเกินร้อยละ 50 ของต้นทุนการผลิตรวม

3. ปัจจัยความเสี่ยงที่สำคัญ

ที่ประชุมคณะกรรมการบริษัทฯ เมื่อวันที่ 20 กุมภาพันธ์ 2556
ได้มีมติอนุมัติการแต่งตั้งคณะกรรมการบริหารความเสี่ยง ประกอบด้วยกรรมการทั้งหมด 4 ท่าน
โดยมีบทบาท หน้าที่ และความรับผิดชอบในการบริหารความเสี่ยง ตามที่ได้อธิบายไว้ในหัวข้อ
“โครงสร้างการจัดการ” ในแบบรายงานประจำปี ทั้งนี้
เพื่อให้บรรลุวัตถุประสงค์ในการบริหารความเสี่ยงให้ครอบคลุมทั้งองค์กร
รวมทั้งกำกับดูแลให้มีระบบหรือกระบวนการบริหารจัดการความเสี่ยงเพื่อลดผลกระทบต่อธุรกิจของบริษัทฯ
อย่างเหมาะสม

แผนกบริหารความเสี่ยง
มีหน้าที่และความรับผิดชอบในการบังคับใช้และควบคุมการปฏิบัติให้ถูกต้องตามระบบและวิธีการที่กำหนดโดยคณะกรรมการบริหารความเสี่ยง

ปัจจุบันบริษัทฯ ได้รวบรวมและจำแนกประเภทความเสี่ยงที่สำคัญออกเป็น 4 ประเภทได้แก่

1.  ความเสี่ยงทางด้านกลยุทธ์ (Strategic Risk)

2.  ความเสี่ยงทางด้านปฏิบัติการ (Operation Risk)

3.  ความเสี่ยงทางด้านการเงิน (Financial Risk)

4.  ความเสี่ยงทางด้านการปฏิบัติตามกฎระเบียบ ข้อบังคับ (Compliance Risk)

นอกเหนือจากความเสี่ยงดังกล่าวข้างต้นที่บริษัทฯต้องเผชิญแล้ว ผู้ลงทุน (หรือ ผู้ถือหุ้น) ของบริษัทฯ
ยังมีความเสี่ยงจากการลงทุนในหุ้นของบริษัทฯ รวมถึงความเสี่ยงที่เกี่ยวข้องกับการลงทุนดังกล่าว
ซึ่งบริษัทฯ ได้อธิบายไว้อยู่ภายใต้หัวข้อ “ความเสี่ยงจากการลงทุน”

ความเสี่ยงด้านปฏิบัติการ

ในระหว่างปี 2012 จนถึงไตรมาสที่ 3 ของปี 2013
เป็นช่วงที่งานก่อสร้างในประเทศขยายตัวเป็นอย่างมาก
ทำให้ประสบปัญหาการขาดแคลนแรงงานทั้งที่มีฝีมือและไม่มีฝีมือทั่วทั้งอุตสาหกรรม บริษัทฯ
ได้แก้ปัญหาการขาดแคลนแรงงานโดยการนำเข้าแรงงานจากประเทศเพื่อนบ้านในกรณีที่แรงงานในประเทศมีไม่เพียงพอ
บริษัทฯ ตระหนักดีว่า อุตสาหกรรมการก่อสร้างจำเป็นต้องมีพนักงาน
แรงงานฝีมือที่มีประสบการณ์ในการทำงาน
เพื่อที่จะสามารถดำเนินการก่อสร้างได้แล้วเสร็จและมีคุณภาพ ทั้งนี้ นับเป็นข้อดีที่บริษัทฯ
สามารถรักษาพนักงานและแรงงานที่มีคุณภาพเหล่านี้ให้ทำงานอยู่กับบริษัทฯ ได้มาเป็นระยะเวลานาน
จากการคาดการณ์ของงานก่อสร้างที่แนวโน้มลดลงในปี 2557
ทำให้ภาวะการขาดแคลนแรงงานลดลงเช่นเดียวกัน
สำหรับการแก้ปัญหาระยะยาวในเรื่องการขาดแคลนแรงงานนั้น บริษัทฯ
ได้เพิ่มจำนวนผู้รับเหมาช่วงที่มีประสบการณ์ ฝีมือและคุณภาพที่เป็นไปตามมาตรฐานที่บริษัทฯ กำหนด
และขึ้นทะเบียนเป็นผู้รับเหมาหลักของบริษัทฯ

อัตราเงินเฟ้อที่เพิ่มขึ้น ส่งผลให้เกิดความเสี่ยงของต้นทุนด้านค่าแรง ค่าน้ำมันเชื้อเพลิง
และวัสดุก่อสร้างต่างๆ ที่เพิ่มขึ้น บริษัทฯ
มีนโยบายในการบริหารความเสี่ยงโดยการคำนวณราคาประมูลเสนองานที่ต้นทุนปัจจุบัน
รวมกับการตั้งค่าสำรองสำหรับค่าความผันผวนที่อาจเกิดขึ้นในอนาคต ตามความเหมาะสม

งานก่อสร้างทั่วไปมีโอกาสที่จะเกิดค่าใช้จ่ายในการดำเนินการที่เกินงบประมาณจากการที่บริษัทฯ
ไม่สามารถส่งมอบงานให้ได้ทันเวลา
อันเกิดจากปัจจัยภายนอกทั้งที่สามารถควบคุมได้และไม่สามารถควบคุมได้ เช่น
ภาวะอากาศที่รุนแรงผิดปกติ หรือการการประท้วงโดยการปิดเส้นทางคมนาคม เป็นต้น ทั้งนี้ บริษัทฯ
มีมาตรการอย่างเคร่งครัดในการควบคุมระยะเวลาและต้นทุนก่อสร้างของทุกโครงการเพื่อเป็นการลดความเสี่ยงในด้านนี้

ในฐานะบริษัทฯจดทะเบียนในตลาดหลักทรัพย์แห่งประเทศไทย ซึ่งบริษัทฯ จะต้องปฏิบัติตามกฎหมาย
ระเบียบ ข้อบังคับของรัฐ รวมถึงหน่วยงานที่เกี่ยวข้องหลายหน่วยงานด้วยกัน ดังนั้น
การไม่ปฏิบัติตามกฎหมาย ระเบียบ ข้อบังคับต่างๆ บริษัทฯ
หรือผู้บริหารย่อมมีความเสี่ยงที่จะได้รับโทษตามบทบัญญัติที่กำหนดไว้ ดังนั้น บริษัทฯ
จึงให้ความสำคัญอย่างสูงในการคัดสรรพนักงานที่มีคุณภาพเข้าร่วมงาน
รวมถึงการกำหนดมาตรการที่มีประสิทธิภาพและประสิทธิผลเพียงพอในการปฏิบัติงานเพื่อการกำกับดูแลความถูกต้องให้สอดคล้องกับกฎหมาย
ระเบียบ และข้อบังคับต่างๆ อย่างครบถ้วน

ความเสี่ยงทางด้านการตลาด

บริษัทฯ
มีความเสี่ยงที่จะได้รับผลกระกบจากสถานการณ์ความไม่แน่นอนทางการเมืองซึ่งส่งผลกระทบต่อการลงทุนในอุตสาหกรรมก่อสร้างของนักลงทุนทั้งในประเทศและต่างประเทศ
ตลอดจนการลงทุนในการพัฒนาระบบสาธารณูปโภคของภาครัฐ สภาวะการณ์เช่นนี้
ทำให้มูลค่างานก่อสร้างของประเทศลดลง ส่งผลให้เกิดการแข่งขันในการประมูลงานใหม่สูงขึ้น
สำหรับนยายการบริหารความเสี่ยงในระยะสั้น บริษัทฯ
ได้มีการทบทวนและปรับอัตรากำไรในการประมูลงานให้เหมาะสมกับภาวะการณ์ดังกล่าวโดยติดตามและสังเกตสถานการณ์ตลาดอย่างใกล้ชิดตลอดเวลา
ในส่วนของมาตรการระยะยาว บริษัทฯ มุ่งเน้นการลดต้นทุนงานก่อสร้าง
และเพิ่มผลิตภาพเพื่อพัฒนาศักยภาพในการแข่งขัน

ความเสี่ยงทางด้านการเงิน

บริษัทฯ อาจได้รับความเสี่ยงจากลูกค้าที่ขาดสภาพคล่องทำให้การชำระเงินล่าช้า หรือ
อยู่ในภาวะล้มละลาย ซึ่งไม่มีความสามารถในการชำระหนี้ค่าก่อสร้าง ส่งผลให้กลายเป็นหนี้สูญ
หรือหนี้สงสัยจะสูญ เพื่อเป็นการป้องกันความเสี่ยง บริษัทฯ
ยังคงให้ความสำคัญในการพิจารณาฐานะการเงินของลูกค้าทุกรายก่อนการรับงาน
รวมถึงการจัดทำสัญญาก่อสร้างอย่างรัดกุมเพื่อลดผลกระทบจากความเสี่ยงดังกล่าว

การขยายตัวของรายได้จากงานก่อสร้างตามแผนที่วางไว้จำเป็นจะต้องอาศัยเงินทุนหมุนเวียนที่เพิ่มขึ้นอย่างต่อเนื่อง
ภาวะความเสี่ยงที่เกิดขึ้นตามมาจึงได้แก่การที่บริษัทฯ
อาจไม่สามารถหาแหล่งเงินทุนจากสถาบันการเงินได้อย่างเพียงพอ ผู้บริหารของบริษัทฯ
ตระหนักถึงความเสี่ยงดังกล่าว จึงได้สร้างเสริมความสัมพันธ์ทางธุรกิจกับสถาบันการเงินต่างๆ
อย่างกว้างขวาง

ณ สิ้นปี 2556 บริษัทฯ มีเงินกู้ยืมระยะยาวกับสถาบันการเงิน ในประเทศแห่งหนึ่ง จำนวน 179
ล้านบาท โดยการจดจำนองที่ดินพร้อมสิ่งปลูกสร้าง เพื่อก่อสร้างอาคารสำนักงานใหญ่แห่งใหม่
โดยมีเงื่อนไขการจ่ายชำระเงินต้นรายเดือน พร้อมดอกเบี้ย
นอกจากนี้สัญญาเงินกู้ยืมระยะยาวได้ระบุข้อปฏิบัติตามข้อกำหนดต่างๆ ในสัญญา บริษัทฯ
จึงมีความเสี่ยงที่จะถูกยกเลิกสัญญาหากไม่สามารถปฏิบัติได้ตามที่ระบุไว้

ความเสี่ยงจากการลงทุน

นอกเหนือจากความเสี่ยงดังกล่าวข้างต้นที่บริษัทฯ ต้องเผชิญแล้ว ผู้ลงทุนที่ถือหุ้นของบริษัทฯ
ยังมีความเสี่ยงจากการลงทุนในหุ้นของบริษัทฯ
ซึ่งเป็นบริษัทที่จดทะเบียนอยู่ในตลาดหลักทรัพย์ในประเทศไทย ดังต่อไปนี้

-   มูลค่าหลักทรัพย์ที่จดทะเบียนในตลาดหลักทรัพย์แห่งประเทศไทยอาจผันผวนจากหลากหลายปัจจัยที่ส่งผลกระทบต่อตลาดทุนไทยโดยรวม
    ซึ่งไม่เกี่ยวข้องใดๆกับผลการดำเนินงานของบริษัทฯ กล่าวคือ
    ความไม่แน่นอนหรือความไม่มีเสถียรภาพทางการเมือง การชะลอตัวของเศรษฐกิจไทย
    นโยบายทางการเงินของธนาคารกลางสหรัฐ
    การยกเลิกแผนการกระตุ้นทางเศรษฐกิจของรัฐบาลประเทศส่งออกหลักๆ
    การชะลอตัวของเศรษฐกิจของประเทศแถบเอเชียหรือประเทศกำลังพัฒนาอื่นๆ

-   การซื้อหุ้นนั้นอยู่ในรูปสกุลเงินไทยบาท
    ผู้ลงทุนจึงมีความเสี่ยงจากความผันผวนของอัตราแลกเปลี่ยนของสกุลเงินต้นทางต่อสกุลเงินไทยบาท
    ซึ่งอาจทำให้ผู้ลงทุนขาดทุนจากการแปลงค่าเงินจากสกุลเงินต้นทางเป็นสกุลเงินไทยบาทหากสกุลเงินไทยบาทมีมูลค่าลดลง
    รวมถึงเมื่อขายหุ้นไป เงินที่ได้จะถูกแปลงจากสกุลเงินไทยบาทเป็นสกุลเงินต้นทางของผู้ลงทุน

-   ผู้ลงทุนอาจขาดทุนหากมีการแก้ไขเปลี่ยนแปลงกฎหมายไทยที่เกี่ยวข้องกับการลงทุน
    ตัวอย่างเช่น การแก้ไขเปลี่ยนแปลงกฎหมายภาษีอากรในการซื้อขายหุ้น

-   หากรัฐบาลไทยมีการควบคุมอัตราแลกเปลี่ยนในเงินลงทุนที่ส่งเข้ามาในประเทศหรือส่งออกนอกประเทศ
    ค่าใช้จ่ายในการลงทุนของผู้ลงทุนอาจเพิ่มขึ้น และ/หรือ
    ผู้ลงทุนอาจไม่สามารถส่งเงินที่ได้จากการขายหุ้นออกนอกประเทศได้

-   นอกจากนั้น ผู้ลงทุนยังมีความเสี่ยงอื่นๆ เช่น
    การขาดมาตรฐานในหลักการกำกับดูแลกิจการของบางบริษัทที่เข้าจดทะเบียนในตลาดหลักทรัพย์แห่งประเทศไทย
    การไม่เพียงพอของกฎหมายในการตรวจสอบและถ่วงดุลทางการบริหารของบริษัท
    สัดส่วนการถือหุ้นของบุคคลหรือกลุ่มบุคคลใดเฉพาะเจาะจงอันอาจส่งผลให้เกิดการควบคุมที่มากเกินไป
    จากคนเหล่านั้น การขาดแคลนกรรมการบริษัทที่มีคุณสมบัติและประสบการณ์ เป็นต้น

 

4. ทรัพย์สินที่ใช้ในการประกอบธุรกิจ

ทรัพย์สินถาวรที่สำคัญของบริษัท คริสเตียนีและนีลเส็น (ไทย) จำกัด (มหาชน) และบริษัทย่อย
ใช้ในการประกอบธุรกิจมีรายละเอียด ตามมูลค่าทางบัญชี ณ วันที่ 31 ธันวาคม 2556
มีรายละเอียดดังนี้

+-----------------+---------+-------+-------+----------+-------------+
| ปร              | ลักษณะ   | ร     | มูลค   | มูลค่าหลักป | ภาระผูกพัน    |
| ะเภทลักษณะทรัพย์สิน |         | าคาทุน | ่าสุทธิ* | ระกันสุทธิจ |             |
|                 | กรรมสิทธิ์ |       |       | ากค่าเสื่อม |             |
|                 |         | (พ    | (พ    | ราคาสะสม |             |
|                 |         | ันบาท) | ันบาท) | และกา    |             |
|                 |         |       |       | รด้อยค่าขอ |             |
|                 |         |       |       | งบริษัทย่อย |             |
|                 |         |       |       | ที่ติดภาระค |             |
|                 |         |       |       | ้ำประกัน** |             |
|                 |         |       |       |          |             |
|                 |         |       |       | (พันบาท)  |             |
+-----------------+---------+-------+-------+----------+-------------+
| 1.              | เป      | 33    | 32    | 233,121  | -           |
| ที่ด              | ็นเจ้าของ | 1,074 | 9,958 |          | วงเงินกู้ยืมร   |
| ินและส่วนปรับปรุงดิน |         |       |       |          | ะยะยาวจำนวน |
|                 |         |       |       |          |             |
|                 |         |       |       |          | 440 ล้านบาท  |
|                 |         |       |       |          |             |
|                 |         |       |       |          | -           |
|                 |         |       |       |          | วงเงิน       |
|                 |         |       |       |          | ตั๋วสัญญาใช้เงิน |
|                 |         |       |       |          |             |
|                 |         |       |       |          | จำนวน 200   |
|                 |         |       |       |          | ล้านบาท      |
+-----------------+---------+-------+-------+----------+-------------+
| 2.              | เป      | 14    | 13    | 35,967   |             |
| อาคารและโรงงาน  | ็นเจ้าของ | 0,459 | 9,438 |          |             |
+-----------------+---------+-------+-------+----------+-------------+
| 3.              | เป      | 6     | 6     | 67,023   |             |
| สินท             | ็นเจ้าของ | 7,023 | 7,023 |          |             |
| รัพย์ระหว่างก่อสร้าง |         |       |       |          |             |
+-----------------+---------+-------+-------+----------+-------------+
| 4.              | สัญญาเช่า | 7     | 4,570 | ไม่มี      | ไม่มี         |
| อาคารบนที่ดินเช่า   | 10 ปี    | 4,233 |       |          |             |
+-----------------+---------+-------+-------+----------+-------------+
| 5.              | เป      | 92    | 29    | ไม่มี      | ไม่มี         |
| เ               | ็นเจ้าของ | 7,535 | 2,297 |          |             |
| ครื่องจักรและอุปกรณ์ |         |       |       |          |             |
+-----------------+---------+-------+-------+----------+-------------+
| 6.              | เป      | 9     | 1     | ไม่มี      | ไม่มี         |
| เครื่องตกแต่งติดตั้ง  | ็นเจ้าของ | 4,093 | 4,537 |          |             |
+-----------------+---------+-------+-------+----------+-------------+
| 7. ยานพาหนะ     | เป      | 14    | 4     | ไม่มี      | ไม่มี         |
|                 | ็นเจ้าของ | 2,264 | 7,796 |          |             |
+-----------------+---------+-------+-------+----------+-------------+
| รวม             |         | 1,77  | 89    |          |             |
|                 |         | 6,681 | 5,619 |          |             |
+-----------------+---------+-------+-------+----------+-------------+

หมายเหตุ * คือมูลค่าตามบัญชี ซึ่งคำนวณจากราคาทุนสุทธิหักด้วยค่าเสื่อมราคาสะสม

** คำนวณจากราคาทุนสุทธิหักด้วยค่าเสื่อมราคาสะสมและการด้อยค่าของทรัพย์สินนั้นๆ

+---------------+-------+------+-------+------------+---------------+
| ประเ          | ลักษณะ | รา   | มูลค   | มูล         | ภาระผูกพัน      |
| ภทลักษณะทรัพย์สิน |       | คาทุน | ่าสุทธิ* | ค่าหลักประกัน |               |
|               | กร    |      |       | สุทธิจากค่าเส |               |
|               | รมสิทธิ์ | (พัน  | (พ    | ื่อมราคาสะสม |               |
|               |       | บาท) | ันบาท) | และการด    |               |
|               |       |      |       | ้อยค่าของบริษ |               |
|               |       |      |       | ัทย่อยที่ติดภาร |               |
|               |       |      |       | ะค้ำประกัน** |               |
|               |       |      |       |            |               |
|               |       |      |       | (พันบาท)    |               |
+---------------+-------+------+-------+------------+---------------+
| 1.            | เป็นเ  | 77   | 7     | 35,734     | วงเง          |
| ที่ดินรอการพัฒนา  | จ้าของ | ,707 | 5,574 |            | ินเบิกเกินบัญชีและ |
+---------------+-------+------+-------+------------+---------------+
|               |       |      |       |            | วงเงินกู้ยืมจำนวน |
|               |       |      |       |            | 30 ล้านบาท     |
+---------------+-------+------+-------+------------+---------------+
| 2.            | เป็นเ  | 9    | 3,074 | ไม่มี        | ไม่มี           |
| อา            | จ้าของ | ,314 |       |            |               |
| คารชุดรอการขาย |       |      |       |            |               |
+---------------+-------+------+-------+------------+---------------+
|               |       |      |       |            |               |
+---------------+-------+------+-------+------------+---------------+
| รวม           |       | 87   | 7     |            |               |
|               |       | ,021 | 8,648 |            |               |
+---------------+-------+------+-------+------------+---------------+

หมายเหตุ * คือมูลค่าตามบัญชี ซึ่งคำนวณจากราคาทุนสุทธิหักด้วยค่าเสื่อมราคาสะสม

** คำนวณจากราคาทุนสุทธิหักด้วยค่าเสื่อมราคาสะสมและการด้อยค่าของทรัพย์สินนั้น ๆ

5. ข้อพิพาททางกฎหมาย

ข้อพิพาททางกฎหมาย ซึ่งบริษัทฯ เป็นคู่ความ หรือคู่กรณี โดยที่คดี หรือข้อพิพาทยังไม่สิ้นสุด
โดยเฉพาะคดีที่อาจมีผลกระทบด้านลบต่อสินทรัพย์ของบริษัทฯ ที่มีจำนวนสูงกว่าร้อยละ 5
ของส่วนของผู้ถือหุ้น ณ วันที่ 31 ธันวาคม 2556 มีดังนี้

6.1 ข้อพิพาท หมายเลขคดีดำที่ 276/2552,

  คดีแดงที่ 1319/2554 ศาลแพ่งกรุงเทพใต้วันที่ยื่นข้อเรียกร้อง 27 กุมภาพันธ์ 2552

ระหว่าง บริษัท ฯ (โจทก์) กับ

  บริษัท ภูเก็ตไซม่อนคาบาเรต์ (จำเลยที่ 1 )

  บริษัท ไซม่อนดีเวลล้อปเม้นท์ (จำเลยที่ 2)

ข้อหาหรือฐานความผิด ผิดสัญญาให้ชดใช้เงิน และเรียกค่าเสียหาย

ข้อพิพาท บริษัท ฟ้องเรียกค่าเสียหาย เนื่องจากจำเลยทั้งสองไม่จ่ายค่างานก่อสร้าง
โดยโต้แย้งอ้างเหตุว่างานก่อสร้างเกิดความเสียหาย และจำเลยทั้งสองฟ้องแย้ง เรียกค่าเสียหาย

ทุนทรัพย์ 128,709,159.78.-บาท และ จำเลยทั้งสอง ฟ้องแย้ง 431,600,000.-บาท

ความคืบหน้าของคดี

ศาลชั้นต้น พิพากษาให้จำเลยทั้งสองชำระเงิน 113,454,158.45.-บาท

  (โดยถูกตัดในส่วนค่าเสียหายที่เกรียกร้อง 12 ล้านเศษ)
  แต่พิพากษาให้โจทก์ชำระเงินตามฟ้องแย้ง 65,000,000.-บาท เมื่อหักกลบแล้ว
  เหลือยอดเงินที่พิพากษาให้จำเลยทั้งสอง ชำระเงินเพียง 45,454,158.48.-บาท
  พร้อมดอกเบี้ยร้อยละ 7.5 ต่อปี นับแต่วันฟ้อง(วันที่ 22 กุมภาพันธ์ 2552)

ศาลอุทธรณ์ พิพากษาให้จำเลยที่ 1 ชำระเงิน 108,179,535.13.-บาท โดยยกฟ้องจำเลยที่ 2

  (โดยถูกตัดในส่วนค่าเสียหาย/ค่างานที่ไม่มีใบรับรอง เป็นเงินจำนวน 17 ล้านเศษ
  หักเงินรับล่วงหน้า 2 ล้านเศษ) และหักค่าซ่อมให้จำเลยที่ 1 จำนวน 17,236,650.-บาท
  เมื่อหักแล้ว เหลือยอดที่พิพากษาให้จำเลยที่ 1 ชำระเพียง 90,942,885.13.-บาท
  พร้อมดอกเบี้ยร้อยละ 7.5 ต่อปี นับแต่วันฟ้อง (วันที่ 22 กุมภาพันธ์ 2552)
  และให้ชำระค่าภาษีมูลค่าเพิ่มอีกร้อยละ 7 ของยอดเงิน 90 ล้านเศษดังกล่าว

คดีอยู่ระหว่างฎีกา โดยได้ยื่นคำฟ้องฎีกาต่อศาล เมื่อวันที่ 10 กุมภาพันธ์ 2557
และศาลได้มีคำสั่งรับฎีกา เพื่อเสนอต่อศาลฎีกา พิจารณาต่อไป

ความเห็นของที่ปรึกษากฎหมายของบริษัท เห็นด้วยกับแนวคำพิพากษาของศาลอุทธรณ์
เพียงแต่เหตุผลในคำวินิจฉัยของศาลอุทธรณ์บางประเด็นอาจเกิดปัญหาข้อกฎหมาย ภาระในอนาคต
และความไม่ต้องรับผิดของจำเลยที่ 2 ที่ศาลยกฟ้อง จึงควรนำเสนอเป็นฎีกาต่อศาลสูง/ศาลฎีกา
พิจารณา เนื่องจากจำเลยผิดสัญญา างประเด็นพียงแต่มี และมื่อวันที่
00000000000000000000000000000000000000000000000000000000000000000000000000000000เหตุยกฟ้อง
จำเลยที่ 2 ไม่ต้องรับผิดนั้น ไม่ถูกต้องด้วยพฤติการณ์ ซึ่งความเป็นจริงนั้นจำเลยทั้งสอง
ประกอบกิจการร่วมกันเพื่อให้ได้ผลประโยชน์ร่วมกัน และควรได้รับค่างานที่ทำไปจริง
เพิ่มเติมอีกจำนวนหนึ่ง เพราะจำเลยทั้งสองได้ประโยชน์จากงานดังกล่าวแล้ว

6.2 ข้อพิพาท หมายเลขดำที่ 112/2552 ของ
สถาบันอนุญาโตตุลาการสำนักระงับข้อพิพาทสำนักงานศาลยุติธรรม

วันยื่นข้อเรียกร้อง 30 พฤศจิกายน 2552

ระหว่าง บริษัทฯ (ผู้คัดค้าน) กับ

บริษัท เอราวัณภูเก็ต จำกัด (ผู้เรียกร้อง)

ข้อหา หรือฐานความผิด ผิดสัญญาว่าจ้างก่อสร้าง

ข้อพิพาท ผู้เรียกร้องกล่าวอ้างว่าบริษัทฯ
ทำผิดสัญญาจึงเรียกร้องเป็นค่าเสียโอกาสทางการค้าและค่าเสียหายต่างๆ

ทุนทรัพย์ 306,742,033 บาท ข้อเรียกร้องแย้ง 263,552,576.37 บาท

ความคืบหน้าของคดี
คณะอนุญาโตตุลาการนัดพร้อมองค์คณะอนุญาโตตุลาการเพื่อปรีกษาทำคำชี้ขาดในวันที่ 8 พฤษภาคม
2557

ความเห็นของที่ปรึกษากฎหมายของบริษัทฯ – จากการสืบพยายฝ่ายผู้เรียกร้องและฝ่ายผู้คัดค้าน
มีแนวโน้มว่าความล่าช้าของโครงการมีสาเหตุมาจากบริษัท เอราวัณ ภูเก็ต จำกัด
จึงมีโอกาสที่คณะอนุญาโตตุลาการจะมีคำวินิจฉัยชี้ขาดที่เป็นประโยชน์แก่ทางบริษัทฯ

6. ข้อมูลบริษัท

บริษัท คริสเตียนีและนีลเส็น (ไทย) จำกัด (มหาชน)

ประเภทธุรกิจ รับเหมาก่อสร้าง

เลขทะเบียนบริษัท 0107535000281

จำนวนหุ้นที่จำหน่ายแล้ว หุ้นสามัญ จำนวน 1,177,904,204 หุ้น มูลค่าหุ้นละ 1.00 บาท

ทุนจดทะเบียนชำระแล้ว 1,002,904,144 บาท

ที่ตั้ง เลขที่ 451 ถนนลาซาล (สุขุมวิท 105) แขวง/เขต บางนา กรุงเทพฯ 10260

โทรศัพท์ +66 2 398 0158 โทรสาร +66 2 398 9860

Website http://www.cn-thai.co.th

สาขาที่ 1 เลขที่ 453 ถนนลาซาล (สุขุมวิท 105) แขวง/เขต บางนา กรุงเทพฯ 10260

โทรศัพท์ +66 2 398 0158 โทรสาร +66 2 398 9860

สาขาที่ 2 เลขที่ 494 หมู่ที่ 4 ตำบลหนองขาม อำเภอศรีราชา จังหวัดชลบุรี

โทรศัพท์ +66 38 066 424-7 โทรสาร +66 38 066 428

สาขาที่ 3 เลขที่ 39 ซอยนิมิตใหม่ 64 แขวงสามวาตะวันออก เขตคลองสามวา กรุงเทพฯ

เลขานุการบริษัทฯ นายสุรศักดิ์ โอสถานุเคราะห์

โทรศัพทพ์ +66 2 398 0158 ต่อ 243

E-mail surasakos@cn-thai.co.th

นักลงทุนสัมพันธ์ คุณภาณี เจริญเจริญชัย

โทรศัพท์ +66 2 398 0158 ต่อ 116

E-mail phaneech@cn-thai.co.th

ข้อมูลบริษัทย่อยและบริษัทอื่น

บริษัท ซี เอ็น ที โฮลดิ้งส์ จำกัด

ประเภทธุรกิจ ลงทุนในหุ้น

จำนวนหุ้นที่จำหน่ายแล้ว หุ้นสามัญ จำนวน 5,000,000 หุ้น มูลค่าหุ้นละ 10.00 บาท

ทุนจดทะเบียนชำระแล้ว 50,000,000 บาท

ที่ตั้ง เลขที่ 451 ถนนลาซาล (สุขุมวิท 105) แขวง/เขต บางนา กรุงเทพฯ 10260

โทรศัพท์ +66 2 398 0158

โทรสาร +66 2 398 9860

บุคคลอ้างอิง

ผู้สอบบัญชี นาง สุวิมล กฤตยาเกียรณ์

ผู้สอบบัญชีอนุญาต เลขทะเบียน 2982

นางสาว สมจินตนา พลหิรัญรัตน์

ผู้สอบบัญชีรับอนุญาต เลขทะเบียน 5599

นาย วิสุทธิ์ เพชรพาณิชกุล

ผู้สอบบัญชีอนุญาต เลขทะเบียน 7309

บริษัทสำนักงาน สอบบัญชี ดี ไอ เอ อินเตอร์เนชั่นแนล จำกัด

316/32 ซอยสุขุมวิท 22

  ถนนสุขุมวิท แขวงคลองเตย

เขตคลองเตย กรุงเทพฯ 10110

โทรศัพท์ +66 2 259 5300

โทรสาร +66 2 260 1553

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ถนนรัชดาภิเษก แขวง/เขต คลองเตย กรุงเทพฯ 10110

โทรศัพท์ +66 2 229 2800 โทรสาร +66 2 359 1259-62

ธนาคารหลัก ธนาคาร กรุงเทพ จำกัด (มหาชน)

สำนักงานใหญ่

333 ถนนสีลม เขตบางรัก

กรุงเทพมหานคร

โทรศัพท์ +66 2 231 4333 โทรสาร +66 2 236 8281-2

Website: http://www.bangkokbank.com

ธนาคาร กรุงศรีอยุธยา จำกัด (มหาชน)

สำนักงานใหญ่

1222 ถนนพระราม 3 แขวงบางโพงพาง

เขตยานนาวา กรุงเทพฯ 12120

โทรศัพท์ +66 2 296 2000 โทรสาร +66 2 683 1304

Website: http://www.krungsri.com

ธนาคาร กรุงไทย จำกัด (มหาชน)

สำนักงานใหญ่

35 ถนนสุขุมวิท แขวงคลองเตย

เขตวัฒนา กรุงเทพฯ 10110

โทรศัพท์ +66 2 255 2222 โทรสาร +66 2 255 9391-3

Website: http://www.ktb.co.th

ธนาคาร กสิกรไทย จำกัด (มหาชน)

สำนักพหลโยธิน

400/22 ถนนพหลโยธิน

แขวงสามเสนใน เขตพญาไท

กรุงเทพฯ 10400

โทรศัพท์ +66 2 273 1050-55 โทรสาร +66 2 273 1090

Website: http://www.kasikornbank.com

ธนาคาร ซีไอเอ็มบี ไทย จำกัด (มหาชน)

สำนักงานใหญ่

44 ถนนหลังสวน แขวงลุมพินี

เขตปทุมวัน กรุงเทพฯ 10330

โทรศัพท์ +66 2 638 8000 โทรสาร +66 2 657 3333

Website: http://www.cimbthai.com